היום זה מובן לרבים מאיתנו יותר מאי פעם, שתרופות וטיפולים רפואיים נקודתיים וביטוח רפואי ברמה גבוהה הם חשובים מאוד, אך הם לבדם לא יבטיחו לנו בריאות לכל החיים. כדי להבטיח שנאריך ימים ונחיה אותם ברווחה בריאותית, בשמחה ובתפקוד גבוה, חשוב לשמור על אורח חיים בריא ויציב ומלא חיוניות. אם נשקיע מאמץ ומשמעת עצמית כדי להכניס כמה הרגלים לשגרתנו, נמצא את עצמנו פחות אצל הרופא ויותר בפעילויות האהובות עלינו ללא כל מגבלה.
מחקרים רבים מוכיחים כי לתזונה נכונה ישנה השפעה רבה על קיום אורח חיים בריא, וכשחושבים על כך – ממצאים שכאלו לא מפתיעים כלל. איכות הדלק שאנו מכניסים לגופנו קובעת איך נתפקד, ולכן חשוב להבטיח שתפריטנו היומי יהיה מאוזן ויכיל כמות מחושבת של פחמימות מול צריכת חלבונים בריאים. השומנים שאנו כל כך מפחדים מהם, יכולים דווקא להועיל מאוד לבריאות כל עוד הם מורכבים וטובים; אלו שמגיעים מהצומח ממקורות כמו אגוזים, זרעים, טחינה, אבוקדו או, כמויות סבירות של שמן זית – יכולים לספק אנרגיה רבה לגוף. בנוסף, חשוב להמעיט במלח וכמובן לשתות הרבה מים. מומלץ גם להימנע מצריכת סוכר לבן וממזונות מעובדים, אשר עלולים להכיל חומרים סינתטיים רבים בעלי השפעות בריאותיות מזיקות ולרוב כמויות מזיקות של סוכר ונתרן.
במידת האפשר, ניתן לוותר על מעלית ולעלות ברגל את שתי הקומות בדרך לבית או למשרד.
לנוסעים בתחבורה ציבורית, ניתן לרדת תחנה אחת לפני היעד וללכת קצת.
הליכה יזומה בת חצי שעה ביום יכולה להוריד את הסיכוי ללקות ביתר לחץ דם ב-30%, לשפר את סיבולת הלב והריאה ולהפחית את הסיכויים ללקות בסוכרת ב-25%.
אורח חיים בריא בהחלט יכול לשפר איכות חיים, אך לפעמים מגיעים רגעים שדורשים טיפול רפואי מתקדם ואיכותי. כדי להבטיח שתמיד יעמדו לרשותנו הפתרונות הטובים ביותר, חשוב לרכוש ביטוח רפואי משלים שיכסה תרחישים רבים ושיספק מענה לטווח רחב של בעיות. כל אלו יבטיחו לך אריכות ימים ואיכות חיים.